open-index/open-wikipedia-markdown huggingface dataset:
Əmirxeyir

**Əmirxeyir** (1991-ci ildən Kalavan) — Qaraqoyunlu mahalında kənd. İndiki adı Kalavan.İrəvan xanlığının Göycə mahalında kənd adı

## Haqqında
Əmirxeyir (1991-ci ildən Kalavan) Ermənistan SSR-in Krasnoselsk (Mixaylovka – Çəmbərək) rayonunda, rayon mərkəzindən 33 km şimal-qərbdə azərbaycanlılar yaşamış kənd. Bəriabad kəndi ilə birləşdirilmişdir. 1873-cü ildə 161, 1926-cı ildə 216, 1931-ci ildə 250, 1959-cu ildə 342, 1970-ci ildə 712 nəfər azərbaycanlı əhalisi olmuşdur. 1988-ci ilin faciəli olayları zamanı azərbaycanlıların hamısı qovulmuşlar.

## Əhalisi
1988-ci ildə ancaq kənddə yaşayanları nəzərə alsaq, cəmi 300 ailədən ibarət olan Salah və Əmirxeyir kəndlərində doğulmuş olan 11 elmlər doktoru, 29 elmlər namizədi var idi. Bu rəqəm hər 7–8 ailəyə bir alim düşdüyünü göstərir. Bu, çox yerlərdə rast gəlinməyən, kifayət qədər yüksək göstərici idi. 1988-ci ildə kəndin əhalisi Azərbaycana qovulmuşdur.

## Toponimi
Kəndin adı Əmir şəxs adından və türk dillərində kair "vadinin suvarılan hissəsi" sözlərindən ibarətdir. XIX əsrin II yarısında Qayax qəzasında Amirxeyir kənd adı

## Tarixi
Əmirxeyir kəndi Qafqaz və Zaqafqaziya diyarı idarəsinin dəyişdirilməsi haqqında 1867-ci il 9 dekabr tarixli çar fərmanı əsasında yaradılmış Yelizavetpol quberniyasının Qazax qəzasına aid olmuşdur. 1918-ci ildən 1920-ci ilə qədər Azərbaycan Xalq Cümhuriyyətinin ərazisi daxilində mövcud olmuşdur. Azərbaycan Xalq Cümhuriyyətinin süqutundan sonra Qazax qəzasında hərbi inqilab komitəsi yaradıldı. Ermənistanda sovet hökuməti qurulduqdan (1920, 29 noyabr) sonra Qazax qəzası ərazisinin 44,5%-i, o cümlədən 1874-cü il inzibati bölgüsünə görə Azasu, Qaradaş, Qılınc kənd, Uzuntala, Baranin, Qalaçı, Kötikənd, Qoşqotan Külpi, Yeni Dilican, Köhnə Dilican, Karvansara, Qaraqoyunlu, Polad Ayrım, Xaştar, Başkənd, Küləli, Mixaylovsk, Tatlıkənd, Tovuzqala kəndləri Ermənistanın tərkibində qaldı. Qazax qəzasının Azərbaycanın tərkibində qalan torpaqlarında Qazax, Ağstafa, Tovuz, Gədəbəy, Şamxor rayonları, Ermənistana verilmiş torpaqlarda isə Karvansara (İcevan), Çəmbərək (Krasnoselsk), Şəmşəddil, Dilican rayonları yaradıldı.

### Görkəmli şəxsiyyətləri
* Alıyev Alı Qələndər oğlu-1948-ci ildə Pantürkist kimi sibirə sürgün edilmiş represiya qurbanı.
* Qələndərov Qələndər Alı oğlu-Fizika elmləri namizədi
* Ağamalıyev Əmrulla Qulu oğlu (fizik) — Bakı Dövlət Universiteti-Fizika elmləri namizədi, dosent
* Sabir Əliyev (həkim) — Azərbaycan Tibb Universiteti-nin tədris işləri üzrə prorektoru , tibb elmləri doktoru, professor.
* Qara Namazov — tənqidçi-ədəbiyyatşünas.
* Babək Göyüş — nasir, 2004-cü ildən Azərbaycan Yazıçılar Birliyinin üzvü.
* Məmmədov Rəis Niftalı oğlu — tarixçi, filosof
* Mustafa Əliyev — Coğrafiya elmləri namizədi, dosent
* Bəhram Adil oğlu Şükürov — 2000-2007-ci il tarixlərində Azərbaycan Respublikası Appelyasiya Məhkəməsinin hakimi, 2007-2010-cu il tarixlərində Xətai Rayon Məhkəməsinin hakimi. 
* Abbas Səmədov-Filologiya Elmləri doktoru

## İstinadlar
Viktoriya-qalib (teleserial, 2010)

***Viktoriya qələbə deməkdir*** () — Nickelodeondə yayımlanan bir ABŞ sitkomudur. Serial 27 mart 2010 - də başladı.

## Rollarda
* Tori Veqa - Viktoriya Castis  
* Andre Harris - Leon Tomas III 
* Robbi Şapiro - Met Bennet 
* Ceyd Vest - Elizabet Gillis 
* Ket Valentayn - Ariana Qrande 
* Bek Oliver - Evan Cocia 
* Trina Veqa - Daniella Monet 

## Xarici keçidlər
* Theslap.com
* Victorious (Nick.com)
Avropa Xalq Partiyası

**Avropa Xalq Partiyası** () — ümumavropa məkanında böyük nüfuza malik partiyadır və müasir Avropa dəyərlərinin formalaşmasında aparıcı rol oynayır. EPP deputatlar qrupunun mövqeyi Avropanın əsas beynəlxalq təşkilatlarında, o cümlədən Avropa Parlamenti, Avropa Şurası Parlament Assambleyası, ATƏT və NATO Parlament Assambleyalarında hər hansı məsələ ilə bağlı qərarların qəbul edilməsi zamanı həlledici rol oynaya bilir.

39 Avropa ölkəsindən 72 üzvü olan partiya qitənin 20 ölkəsinin, o cümlədən Avropa İttifaqına üzv 14 ölkənin və Avropa İttifaqına üzv olmayan 6 ölkənin hökumət başçılarını təmsil edir. 14 Avropa Komissarı, o cümlədən Avropa Komissiyasının prezidenti Joze Manuel Barrozo EPP-nin üzvləridir. Hazırda Avropa Parlamentinin ən böyük qrupu EPP qrupudur və 265 deputata malikdir. Avropa Şurası Parlament Assambleyasında 218 üzvü vardır. EPP ATƏT və NATO Parlament Assambleyalarında geniş siyasi qruplarla təmsil olunur.

EPP demokratik prinsiplərə əsaslanan sağ mərkəzçi siyasi partiyadır. Məqsədi demokratiklik, şəffaflıq və effektivlik prinsiplərilə federal Avropa quruculuğuna nail olmaqdır. EPP hesab edir ki, Avropa qitənin bütün ölkə və regionlarının azad vətəndaşlarını birləşdirməlidir, yəni *"Avropa hamı üçündür"*. Partiyanın istəyi çiçəklənən və dinc gələcəyə malik Avropa qurmaqdır.

## İstinadlar

## Xarici keçidlər
Mirzə Məhəmmədhəsən Fələkzadə Şirvani

**Mirzə Məhəmmədhəsən İsmayıl oğlu Fələkzadə Şirvani** (1851-1917) — Azərbaycan xanəndəsi və şairi.

Şirvanın tanınmış el sənətkarlarından biri olan tanınmış xanəndə Mirzə Məhəmmədhəsən İsmayıl oğlu Fələkzadə XIX əsrin ortalarında Şamaxıda dünyaya gəlmiş, yaşayıb-yaratmışdır. Şamaxının Sarıtorpaq məhəlləsində dünyaya gəlmişdi. Mirzə Məhəmmədhəsən şamaxılı mesenat Mahmud ağanın sarayında təşkil olunan muğam məclislərində püxtələşmiş, dövrünün məşhur xanəndələrindən biri kimi tanınmışdı. Şamaxı torpağının yetirməsi olan bu məşhur xanəndənin 1916-cı ildə "Nalə" adlı şeirlər kitabı nəşr olunmuşdur. Mirzə Məhəmmədhəsən "Sarıtorpaq şikəstəsi"nin və bir çox təsniflərin müəllifi olmuşdur. "Hümayun", "Şur", "Şüştər" və "Rast" muğamlarını, xüsusilə "Mənsuriyyə" zərbi-muğamını el şənliklərində, məclislərində böyük ustalıqla oxuyan xanəndənin ifa tərzinin öz yeri, öz gözəlliyi var idi.

## İstinadlar
Məhcur Şirvani

**Məhcur Şirvani** () — Azərbaycan şairi.

## Həyatı
XVIII əsrdə yaşamış Şirvan şairlərindəndir. Həyatı haqqında məlumat yoxdur. XVII–XIX əsrlərdə tərtib edilmiş bir çox cünglərdə şairin onlarca qəzəli, müxəmməs və tərkibbəndi, heca vəznli şeirləri saxlanılır.

Firidunbəy Köçərli "Azərbaycan ədəbiyyatı materialları" əsərində onun "Gəl, vəqtidir" rədifli tərcibəndini çap etdirib.

## Əsərləri
* "Qisseyi-Şirzad" əsəri. Əsərdəki hadisələr Məhcur Şirvaninin dövrünün siyasi hadisələri ilə uyğun gəlir. O dövrdə III Abbasın ölümündə Nadir şahın əlinin olması ilə bağlı şayiələr var idi. Ehtimal edilir ki, əsərdəki Kamil vəzir obrazı ilə Şirvani Nadir şahın mənfi imicini yaratmağa çalışmışdır.

## İstinadlar

## Ədəbiyyat
* Araslı H. XVII-XVIII əsr Azərbaycan ədəbiyyatı tarixi (Ali məktəblər üçün dərslik). Bakı: "Azərbaycan Universiteti" nəşriyyatı, 1956, s. 193–200.
* Y. M. Babayev. Azərbaycan ədəbiyyatı tarixi (XIII–XVIII əsrlər). Dərslik. Təkrar nəşr. Bakı, "Elm və təhsil", 2018, 760 səh.

## Xarici keçidlər
* http://forum.downloadina.com/archive/index.php/t-16369.html
Yanıqpəyə (Qaraqoyunlu)

**Yanıqpəyə** (1978-ci ildən *Meşəkənd*, 1991-ci ildən *Antarameq*) — Qaraqoyunlu mahalında kənd.

## Toponimikası
Kəndin adı Yanıqpəyə olmuşdur. 1978-ci ildən Meşəkənd, 1991-ci ildən isə Antarameq adlandırılmışdır.

## Tarixi
Yanıqpəyə kəndi Qafqaz və Zaqafqaziya diyarı idarəsinin dəyişdirilməsi haqqında 1867-ci il 9 dekabr tarixli çar fərmanı əsasında yaradılmış Yelizavetpol quberniyasının Qazax qəzasına aid olmuşdur. 1918-ci ildən 1920-ci ilə qədər Azərbaycan Xalq Cümhuriyyətinin ərazisi daxilində mövcud olmuşdur. Azərbaycan Xalq Cümhuriyyətinin süqutundan sonra Qazax qəzasında hərbi inqilab komitəsi yaradıldı. Ermənistanda sovet hökuməti qurulduqdan (29 noyabr 1920) sonra Qazax qəzası ərazisinin 44,5%-i, o cümlədən 1874-cü il inzibati bölgüsünə görə Azasu, Qaradaş, Qılınc kənd, Uzuntala, Baranin, Qalaçı, Kötikənd, Qoşqotan Külpi, Yeni Dilican, Köhnə Dilican, Karvansara, Qaraqoyunlu, Polad-Ayrım, Xaştar, Başkənd, Küləli, Mixaylovsk, Tatlıkənd, Tovuzqala kəndləri Ermənistanın tərkibində qaldı. Qazax qəzasının Azərbaycanın tərkibində qalan torpaqlarında Qazax, Ağstafa, Tovuz, Gədəbəy, Şamxor rayonları, Ermənistana verilmiş torpaqlarda isə Karvansara (İcevan), Çəmbərək (Krasnoselsk), Şəmşəddil, Dilican rayonları yaradıldı.

## Coğrafiyası
Yanıqpəyə Çəmbərək rayonunun mərkəzindən 33 km şimal-qərbdə azərbaycanlılar yaşamış kənd olub.

## Əhalisi
1931-ci ildə burada 197 nəfər azərbaycanlı yaşayıb. 1988-ci ildə ermənilər tərəfindən törədilən soyqırım siyasəti nəticəsində azərbaycanlılar qovulmuşlar.

### Tanınmışları
* Zakir Sərdarov — Azərbaycanlı ictimai-siyasi və dövlət xadimi; tarix elmləri doktoru.
* Qafar Ramazanov — dosent.

## İstinadlar
Mustafa Vəkilov

* Mustafa ağa Vəkilov — Azərbaycan Demokratik Respublikası parlamentinin xüsusi qərarına əsasən, dövlət hesabına ali təhsil almaq üçün xaricə göndərilmiş tələbələrdən biri.
* Mustafa bəy Vəkilov — Azərbaycan Demokratik Respublikası parlamentinin üzvü, Azərbaycan Xalq Cümhuriyyətinin Daxili işlər naziri.

## Həmçinin bax
* Mustafa
* Vəkilov
Alovun səsi

**Alovun səsi** () - Abstrakt ekspressionist və Rəngli Sahə rəssamlığının görkəmli nümayəndəsi amerikan rəssam Barnett Nyumanın məşhur əsərlərindən biri.

## Həmçinin bax
* Barnett Nyuman
Bohemiyalı

**"Bohemiyalı"** (, ) — fransız akademik rəssamı Vilyam Buqronun 1890-cı ildə işlədiyi rəsm əsəri. Əsərdə Sena çayının kənarında oturmuş ayaqyalın qız təsvir edilmişdir. Əlində violonçel tutmuş qızın arxasında Paris Məryəm Ana kilsəsi görünür. Qız sağ əli ilə dizinə dirsəklənmiş və paltarının qolu violonçelin bir hissəsini örtmüşdür. Qızın sağ tərəfində isə ağcaqayın ağacı vardır.

Buqro bu əsər üçün istifadə etdiyi modeli, başqa bir əsərində - "Çoban qız" əsərində də istifadə etmişdir.

Əsər 2004-cü ildə Christie's auksionunda Minneapolis İncəsənət İnstitutu tərəfindən alınmışdır.

## İstinadlar
Ölkə adlarının etimologiyalarının siyahısı

**Ölkə adlarının mənası və ya ölkə adlarının etimologiyası** - dünya ölkə adlarının mənasını ifadə edir. Bu siyahıda aşağıdakı tiplərə bölünən 245 ölkə və ərazi var:

## İstinadlar

## Xarici keçidlər
* List of country name etymologies
Bredanın təslim edilməsi

**Bredanın təslim edilməsi** — Dahi ispan rəssamı Diyeqo Velaskesin ən məşhur rəsm əsərlərindəndir. 1634-cü ildə çəkilmiş əsər hazırda Madridin Prado muzeyində saxlanır.

## İstinadlar
Kardinal və dini kəramətlər (Rafael)

**Kardinal və dini kəramətlər ** () —İntibah dövrü İtaliya rəssamı Rafael Santinin yağlı boya ilə işlədiyi rəsm əsəri.Rafel əsəri 1511-cu ildə çəkmişdir.Əsər Rafael Santinin  yaradıcılığının Roma dövrünə aid edilir.Parnas əsəri hal-hazırda Vatikanda saxlanılır.

## Əsərin tarixi

## Fraqmentlər


Fayl:Raffael 055.jpg
Fayl:Raffael 056.jpg
Fayl:Raffael 057.jpg
Üç musiqiçi

**Üç musiqiçi** () — Dieqo Velaskes tərəfindən çəkilmiş yağlı boya rəssamı. Dərinlik hifzi yaratmaq üçün işıqkölgə adlı barokkonun texniki işənilib.

## İstinadlar
Meymunlar planeti (film, 1968)

**Meymunlar planeti** () — Fransız yazıçı Pyer Bulun "Meymunlar planeti" () romanı əsasında 1968-ci ildə çəkilmiş film.

## Mövzusu

Filmdə Yerdən çox uzaqda, Orion bürcündəki Betelgeyze ulduzu ətrafında dövrə vuran Sorora planetindəki meymunların üsyan etməsi və insanları kölə halına salmasından bəhs olunur. O planetdə hər şey tərsinədir: insanlar meymunların, meymunlar da insanların yerini tutublar.

Meymunların sivilizasiya yaratdıqları həmin planetdə insanlar mağara dövrünün adamları təki qəbilələr və dəstələr halında yaşayır, ov etmək və ot-ələf toplayıb yeməklə ömür sürürlər.

Meymunlar isə onları tələyə salır, tutur, sonra tibbi və elmi sınaqlarda istifadə edir, ya da qəfəslərə salıb zooloji parklarda balaca meymunların əylənməsi üçün saxlayırlar.

Amerikalı kinorejissor Franklin Şeffner bu filmi çəkəndə insanlara mesaj vermək istədiyini deyirdi.

*"Vaxt gələcək və insanlar meymunların əsarətində, onların kontrolu altında olan məxluqlara çevriləcəklər?! Təbii, buna indi inanmaq çətindir, daha doğrusu, mümkün deyil. Fəqət, hadisələrin inkişaf məcrası və ən başlıcası — insanların ətraf mühitə münasibəti, elmi araşdırmaların istiqamətləri və əldə edilən nəticələr belə proqnozlarla bağlı qətiyyətlə "Olmayacaq!" deməyə imkan vermir. Mən deyirəm — hər şey ola bilər! Çünki biz tədricən yolumuzdan çıxmağa, irəli getmək əvəzinə, geriləməyə başlayırıq"* — Şeffner demişdi.

Şeffnerin söylədiklərini onun həmkarları və jurnalistlər az qala sayıqlama hesab etmişdilər. Onu *"hadisələri olduğu kimi görməyən, yaxud da görmək istəməyən"* adam adlandırmış, söylədiklərini isə növbəti *"rejissor xülyası"* sayaraq ciddiyə almamışdılar. Halbuki Şeffner təlaşa düşməkdə, narahat olmaqda və ən mühümü — aparılan elmi araşdırmalarla tədqiqatların nəzarətdə saxlanmasını tələb etməkdə haqlı idi.

## Mənbə
*Meymunların qiyamı: onlar bizi qul edəcək?
Rəqs (Buqro)

**Rəqs** (, ) — fransız akademik rəssamı Vilyam Buqro tərəfindən 1856-cı ildə işlənmiş rəsm əsəri. əsər hazırda Parisdəki Orse muzeyində saxlanmaqdadır.

## Sərgilərdə
* Salon, Paris, Fransa, 1857

## Ədəbiyyat
* Vendryes Ch., Catalogue illustré des oeuvres de William Bouguereau, Paris, 1885
* Vachon M., William Bouguereau, Paris, 1900
* Compin Isabelle — Roquebert Anne, Catalogue sommaire illustré des peintures du Musée du Louvre et du Musée d’Orsay, Paris, 1986
* Compin Isabelle — Lacambre Geneviève [coordination]- Roquebert Anne, Musée d’Orsay. Catalogue sommaire illustré des peintures, Paris, 1990

## İstinadlar

## Xarici keçidlər
* Əsər Orse Muzeyinin bazasında
* Buqronun əsərlərinin qalereyası
Peyğəmbər Yeşaya (Rafael)

**Peyğəmbər Yeşaya **  —İntibah dövrü İtaliya rəssamı Rafael Santinin yağlı boya ilə işlədiyi rəsm əsəri. Rafael əsəri 1511-cu ildə çəkmişdir. Əsər Rafael Santinin  yaradıcılığının Roma dövrünə aid edilir.

Peyğəmbər Yeşaya əsəri hal-hazırda İtaliyada saxlanılır.

## Əsərin tarixi
Heliodorun məbəddən çıxarılması

** Heliodorun məbəddən çıxarılması**  — İntibah dövrü İtaliya rəssamı Rafael Santinin yağlı boya ilə işlədiyi rəsm əsəri.

"Heliodorun məbəddən çıxarılması" əsəri hal-hazırda Vatikanda saxlanılır.

## Əsərin tarixi
Rafel əsəri 1511-1512-ci illərdə çəkmişdir.Əsər Rafael Santinin  yaradıcılığının Roma dövrünə aid edilir.

## Fraqmentlər

Fayl:Cacciata di eliodoro dal tempio 03.jpg
Image:Raffael 094.jpg
Image:Raffael_095.jpg
Ağkilsə (Qaraqoyunlu)

**Ağkilsə** (1978-ci ildən Çiçəkbunar, 1991-ci ildən Cermakavan) — Ermənistanın Tavuş mərzində kənd.

## Haqqında

Ermənistan SSR-in İcevan (Karvansara) rayonunda, rayon mərkəzindən 30&nbsp;km cənubda, azərbaycanlılar yaşamış kənd. Polad meşə təsərrüfatına birləşdirilmişdir. Azərbaycanlı əhalisi 1906-cı ildə 79, 1931-ci ildə 166, 1970-ci ildə 222 nəfər olub.

## Tarixi

Ağkilsə kəndi Qafqaz və Zaqafqaziya diyarı idarəsinin dəyişdirilməsi haqqında 1867-ci il 9 dekabr tarixli çar fərmanı əsasında yaradılmış Yelizavetpol quberniyasının Qazax qəzasına aid olmuşdur. 1918-ci ildən 1920-ci ilə qədər Azərbaycan Xalq Cümhuriyyətinin ərazisi daxilində mövcud olmuşdur. Azərbaycan Xalq Cümhuriyyətinin süqutundan sonra Qazax qəzasında hərbi inqilab komitəsi yaradıldı. Ermənistanda sovet hökuməti qurulduqdan (1920, 29 noyabr) sonra Qazax qəzası ərazisinin 44,5%-i, o cümlədən 1874-cü il inzibati bölgüsünə görə Azasu, Qaradaş, Qılınc kənd, Uzuntala, Baranin, Qalaçı, Kötikənd, Qoşqotan Külpi, Yeni Dilican, Köhnə Dilican, Karvansara, Qaraqoyunlu, Polad-Ayrım, Xaştar, Başkənd, Küləli, Mixaylovsk, Tatlıkənd, Tovuzqala kəndləri Ermənistanın tərkibində qaldı. Qazax qəzasının Azərbaycanın tərkibində qalan torpaqlarında Qazax, Ağstafa, Tovuz, Gədəbəy, Şamxor rayonları, Ermənistana verilmiş torpaqlarda isə Karvansara (İcevan), Çəmbərək (Krasnoselsk), Şəmşəddil, Dilican rayonları yaradıldı.
Papa II Yulinin portreti (Rafael)

** Papa II Yulinin portreti** - İntibah dövrü İtaliya rəssamı Rafael Santinin yağlı boya ilə işlədiyi rəsm əsəri.Rafel əsəri 1511-ci ildə çəkmişdir. Əsər Rafael Santinin  yaradıcılığının Roma dövrünə aid edilir.

Papa II Yulinin portreti əsəri hal-hazırda Böyük Britaniyada London şəhərində saxlanılır. Tabloda Roma papası olan II Lusi təsvir olunub.
Frans Klayn

**Frans Klayn** (; 23 may 1910, Uilks-Barre, Pensilvaniya — 13 may 1962, Nyu-York) — ABŞ rəssamı, abstrakt ekspressionizm cərəyanının və Mücərrəd Rəssamlıq Formasının nümayəndəsi.

## Əsərləri


Fayl:Rəsm Nömrə 7 (1952).jpg|*Rəsm Nömrə 7* (1952)
Fayl:Təxirə salınan (1953).jpg|*Təxirə salınan* (1953)
Fayl:Rəsm Nömrə 2 (1954).jpg|*Rəsm Nömrə 2* (1954)
Fayl:Ağ formalar (1955).jpg|*[[Ağ formalar]]* (1955)
Fayl:C və O (1958).jpg|*C və O* (1958)
Fayl:Qara əksetmələr (1959).jpg|*Qara əksetmələr* (1959)
Fayl:Qaragilə gözlər (1959-1960).jpg|*Qaragilə gözlər* (1959-1960)
İsgəndər bəy Rüstəmbəyov

**İskəndər bəy Rüstəmbəyov** () — azərbaycanlı şair.
## Həyatı
İsgəndər bəy Əsəd bəy oğlu Rüstəmbəyov Qarabağın məşhur bəy ailələrindən biri olan Rüstəmbəyovlar ailəsindəndir. 1845-ci ildə Şuşada anadan olmuş, ilk təhsilini mədrəsədə almışdır. İlk dövrlərdən etibarən fars və rus dillərini bilmişdir. Daha sonra təhsilini rusca almış və rus imperiyasının dövlət orqanlarında çalışmağa başlamışdır.

Öz dövrünün ən təsili ziyalılarından biri olan İsgəndər bəy, Şuşa, Ağdam və ətrafdakı digər bölgələrin insanları qarşısında dəfələrlə çıxışlar etmiş, onları dünyəvi təhsil almağa, elmlənməyə dəvət etmişdir.

İsgəndər bəy, əvvəldən ədəbiyyata böyük maraq göstərmişdir. 1907-ci ildə o, həmyerlisi Məhəmməd ağa Müctəhidzadəyə Qarabağ şairləri barədə antologiya hazırlamaq üçün yardım etmişdir. Daha sonra,  "Riyazil aşiqin" kolleksiyası da mükəmməl nəşrlə 1910-cu ildə İstanbulda yayımlanmışdır.

Şuşa şairləri arasında özünəməxsus fəaliyyəti ilə seçilən İsgəndər bəy, iki dildə şeirlər yazmışdır. O, şeirlərini həm klassik şeir növü hesab edilən əruz vəznində, həm də xalq yaradıcılığı növü hesab edilən heca vəznində yazmışdır. Bütün məşhur Qarabağ yazıçıları kimi o da ədəbi-musiqi məclislərində fəal iştirak edirdi. Xurşudbanu Natəvanın “Məclisi üns” ədəbi dərnəyinin üzvü olub. O, ədəbi aləmdə müasirlərinin, xüsusən də Aşıq Əbdülsəməd bəyin yaradıcılığına şeirlə cavab verən şəxs kimi şöhrət qazanmışdır. O, Natəvanın xahişi ilə o vaxtkı çox məşhur “Ölürəm” qəzəlinə gözəl misralarla cavab vermişdir.

AMEA Əlyazmalar İnstitutunda onun diqqətlə və şəxsi tərəfindən hazırlanmış, gözəl tərtibatlı kolleksiyası - avtoqrafı saxlanılır. Bu topluda Şərqin böyük klassiklərimizdən Nizaminin, Hafizin, Qarabağın məşhur şairləri - Zakirin, Məxfinin, Növrəsin, Asinin, Fənin, Mehtiqulu bəy Vəfin, Fatma Kəminənin, Memo bəy Memainin və başqalarının yaradıcılığının gözəl nümunələri də yer alıb. Topluda qısa bioqrafik məlumatlar da var.

Şeirləri arxivlərdə və şəxsi kolleksiyalarda saxlanılan İsgəndər bəy, 1918-ci ildə vəfat etmişdir.
## Həmçinin bax
* Beytüs-səfa
* Məhəmməd bəy Aşiq

## İstinadlar
 
## Mənbə
http://azerbaycanli.org/az/page845.html
Çikaqo Outfit

**Çikaqo Outfit** () — Amerika Birləşmiş Ştatlarında fəaliyyət göstərən mafiya klanı. Klan 1910-cu ildə yaradılmışdır. Bu zamana qədər, klana 16 mafia donu rəhbərlik etmişdir. Onlardan bütün dünyada məşhur olan Al Kapone, Conni Torrio, Frenk Nitti və Pol Rikkanı misaı göstərmək olar. Hal-hazırda klana Con Di Fronzo rəhbərlik edir.

## Klan rəhbərləri

{| class="toccolours" border="1" cellpadding="4" cellspacing="0" style="border-collapse: collapse; margin:0 auto;"
|-
| width="8%" align="center" | ** [[Cakomo Kolozimo]] <br /> 1910-1920
| width="8%" align="center" | <br />**Conni Torrio  1920-1925
| width="8%" align="center" | **[[Al Kapone]] <br /> 1925-1932
| width="8%" align="center" | <br />**Frenk Nitti  1932-1943
| width="8%" align="center" | **[[Pol Rikka]] <br /> 1943-1950
| width="8%" align="center" | <br />**Toni Akkardo  1950-1957
| width="8%" align="center" | **[[Sem Cankana]] <br /> 1957-1966
| width="8%" align="center" | <br />**Sem Battalia  1966-1966
| width="8%" align="center" | **[[Con Cerone]] <br /> 1966-1969
| width="8%" align="center" | <br />**Feliks Alderisio  1969-1971
| width="8%" align="center" | **[[Yozef Ayuppa]] <br /> 1971-1986
| width="8%" align="center" | <br />**Yozef Ferriola  1986-1989
| width="8%" align="center" | **[[Semuel Karlisi]] <br /> 1989-1993
| width="8%" align="center" | <br />**Con Di Fronzo  1993-2003
| width="8%" align="center" | **[[Ceyms Marsello]] <br /> 2003-2007
| width="8%" align="center" | <br />**Con Di Fronzo  2007-
Bəbir Məmmədzadə

**Məmmədzadə Bəbir Bəyməmməd oğlu** () — Azərbaycan şairi, Yazıçılar Birliyinin üzvü.

## Həyatı
1914-cü ildə Bakı yaxınlığında Şağan kəndində xarrat ailəsində doğulmuşdur. İbtidai təhsilini kənddə almış, 1930–1931-ci tədris illərində Əzizbəyov adına Şuşa pedaqoji texnikumunda təhsilini davam etdirmişdir Şuşa və Bakıda yeddiillik məktəbdə müəllim olmuşdur. 1935-ci ilin mayından Azərbaycan Dövlət Dram Teatrında aktyorluq etmişdir. Bədii yaradıcılığa 1928-ci ildən başlamış, ilk şerlərini "Kommunist", "Ədəbiyyat qəzeti", "Gənc işçi", "Yeni yol" qəzetlərində, "Pioner" jurnalında çap etdirmişdir. Onun "Nizami". "Göyərçin", "Otto Şmidt", "Puşkin", "Maj səhəri", "Şota Rustaveli", "Şairin səsi". "Sərhəddə" və s. şerləri ilə yanaşı "Muğan", "Mirzə Fətəli", "May şərqisi", "Rəhbərə səs veririk" birpərdəli mənzum dramları da rəğbətlə qarşılanmışdır. Bir müddət Azərbaycan Yazıçılar İttifaqında folklor bölməsinə rəhbərlik etmişdir. O, satirik şerlər, felyeton və Hekayələr də yazmışdır.

1942-ci ildə vəfat etmişdir..

## Həmçinin bax

## İstinadlar
Azərbaycan Respublikası Təhsil Cəmiyyəti

**"Təhsil" Cəmiyyəti** 1986-cı ildən qeyri-rəsmi, 1990-cı il 15 avqust tarixindən rəsmi fəaliyyətə başlamış və 1993-cü ildə 10 noyabr tarixində təkrar dövlət qeydiyyatından keçmişdir.

## Cəmiyyətin yaranma tarixçəsi
Azərbaycan Respublikası "Təhsil" Cəmiyyəti 1986-cı ildən qeyri-rəsmi, 1990-cı ilin avqustundan rəsmi fəaliyyət göstərir. Məqsəd xalqın zamanla ayaqlaşması naminə maarifləndirmə işini sürətləndirməkdədir.
1980-ci ilin ikinci yarısında SSRİ-də gedən yenidənqurma dövründə respublikanın görkəmli ziyalılarını narahat edən məsələlərdən biri də təhsil sistemində yaranmış neqativ hallar idi. Ona görə də ziyalıların təşəbbüs qrupu istedadlı gənclərə qayğı göstərilməsi məqsədilə belə bir qurumun yaradılması ilə əlaqədar Mərkəzi Komitənin ideoloji Şöbəsinə müraciət etdi. Ideoloji şöbə ictimaiyyətin fikrini öyrənmək məqsədilə Azərbaycan Lenin Kommunist Sosioloji Tədqiqat Şöbəsinə bu işlə məşğul olmaq tapşırıldı. Şöbənin rəhbəri Əhməd Qəşəmoğlunun başçılığı ilə dəfələrlə "Bilik" Cəmiyyətində, ayrı-ayrı təhsil ocaqlarında, Təhsil Nazirliyində, Elmi Tədqiqat Pedaqoji Elmlər İnstitutunda (ETPEİ) geniş ictimaiyyətin iştirakı ilə müzakirə olunub rəylər alındıqdan sonra 1989-cu ilin 28 oktyabrında ETPEİ-in akt zalında "Təhsil" Cəmiyyətinin təsis konfransı keçirildi. Konfransda ibadət İdarə Heyəti seçildi. İdarə Heyətinə respublikanın aşağıdakı ziyalıları seçildi.
1990-cı il fevralın 28-də "Azərbaycan Müəllimi" qəzetində Cəmiyyətin Nizamnaməsi çap olunaraq xalqın müzakirəsinə verildi, həmin Nizamnamə Bakı Dövlət Universitetinin, Azərbaycan Texniki Universitetin, Azərbaycan Neft Akademiyasının və "Şuşa" qəzetlərində də nəşr olundu. Cəmiyyətin nizamnaməsində Daxili İşlər Nazirliyi, Arbitraj və Maliyyə Nazirliyi baxıb münasibətlərini bildirdikdən sonra 1990-cı ilin avqustunda Ədliyyə Nazirliyində qeydə alındı. Təkrarən 1991-ci ilin may və 1993-cü ilin noyabr ayında Ədliyyə Nazirliyində yenidən qeydiyyatdan keçmişdir. 1994-cü ilin aprel və 1994-cü ilin may ayında qurultay keçirilmişdir.

## Fəaliyyət istiqaməti
"Təhsil" Cəmiyyətinin əsas fəaliyyəti təhsil və elmin inkişafına ictimai dəstək və qayğı göstərməkdir.

## Məqsədi
Təhsildə aparılan islahatlara dəstək vermək, problemlərin aşkar edilməsi və həlli yollarını müzakirə etmək, təhsilin keyfiyyətinin təlim-tərbiyənin, mənəvi, milli, əxlaqi və bəşəri dəyərlərin yüksəldilməsinə nail olmaq.

## Üzv olduğu koalisiyalar
* Milli QHT Forumunun üzvü və "Elm, təhsil və tədqiqat" bölməsinin koordinatoru;
* BMT nəzdində QHT qrumunun üzvü.

## Layihələr
# "Uşaq evləri və internat məktəblərindən ayrılan gənclərin peşə bacarıqlarının artırılması və işlə təmin olunmasına dəstəyin göstərilməsi"
# "I Təsəvvüf Araşdırmaları Beynəlxalq Simpoziumu: Nəsimi-650"
# "İxtisas seçimi və peşə rəhbəri seminarları"
# "Məcburi köçkün məktəblərində elm və təhsilə marağın təşviq edilməsi"
# "Respublika müəllimlərinin beynəlxalq seminarı"
# "Çağdaş Azərbaycanda elm və təhsilin prioritet istiqamətləri" mövzusunda konfrans
# "Təbii resurslarla zəngin olan ölkələrdə insan kapitalının inkişafı problemləri: dünya təcrübəsi və Azərbaycan"

## İstinadlar
Ələkbər Qafil

**Ələkbər Qafil** () — Azərbaycan şairi. Şamaxıda "Beytüs-Səfa" ədəbi məclisinin üzvü.
## Həyatı
Ələkbər Qafil 1828-ci il dekabrın 4-də Şamaxıda anadan olub. Təhsilini doğma şəhərindəki mədrəsədə almışdır. Bacarıqlı şair kimi tanınan Ələkbər Qafil o dövrün Şamaxı ədəbi mühitində məşhur olan Beytüs-səfa ədəbiyyat çevrəsinin üzvü olmuşdur. Bu ədəbiyyat çevrəsinə Seyid Əzim Şirvani də daxil olmaqla, o dövrün bölgədəki məşhur şairləri daxil olmuşdur. Qafil həyatının sonuna qədər Şamaxıda yaşamış və 22 aprel 1892-ci ildə elə burada da vəfat etmişdir.
## Həmçinin bax
* Beytüs-səfa
* Qafar Rağib
## İstinadlar

## Mənbə
*
Berserk

**Berserk** və ya **Berserker** — skandinav saqalarında qəzəbli döyüşçülər. Vikinqlər dövründə Skandinaviyada müasir dövrdəki "xüsusi təyinatlı döyüşçülər" rolunu oynayırdılar.

Berserklər xüsusi ayinlər və psixotrop maddələrin təsiri altında şüursuzlaşaraq öz güclərinə nəzarəti itirirdilər və düşünmədən döyüşə atılırdılar. Döyüşdə ön sırada gedən berserklərin əsas təyinatı düşmənin ön cərgəsini yarmaq idi. Psixotrop vasitələrin təsiri azalandan sonra özlərinə gələn berserklər çox zəif və halsız formada döyüş meydanında düşüb qalırdılar və uzun müddət özlərinə gələ bilmirdilər.

Orta əsr Skandinaviyasında feodal münasibətlərin inkişafı zamanı artıq qəzəb təhlükəli bir keyfiyyət kimi qəbul olunurdu. Berserklər hakimiyyət üçün təhlükəli hesab olunurdular. Bu mənada kilsənin də təsiri az deyildi.
Folinyo Madonna

**Folinyo Madonna** () — İntibah dövrü İtaliya rəssamı Rafael Santinin yağlı boya ilə işlədiyi rəsm əsəri. Rafel əsəri 1511-ci ildə çəkmişdir. Əsər Rafael Santinin  yaradıcılığının Roma dövrünə aid edilir. Folinyo Madonna əsəri hazırda Vatikanda saxlanılır.

## Əsərin tarixi
Folinyo Madonna əsəri ilk dövrlərdə məşhur italiyalı zadəgan Anna Kontiyə məxsus olmuşdur. Daha sonra əsər bir müddət Sigismondi ailəsi tərəfindən himayə olunmuşdur. 1565-ci ildə ailə tablonu yerli Folinyo monastrına vermişdir..Tablo 1799-cu ildə Napoleon Bonapart tərəfindən Fransaya aparılmışdır. Əsər 1802-ci ildə Hakuin tərəfindən panel lövhəyə köcürülmüş, Hidelberq isə tablonu bərpa etmişdir. Panel lövhədən qalın kətana köcürmə prosesi az hallarda istifadə olunan üsul idi. Bu həm çox vaxt aparan, həm də daha çox diqqət tələb edən iş olduğundan Hidelberq iş üzərində bir neçə ay işləməli olmuşdur. 1815-ci ildə, Vaterloo döyüşündə Napoleon Bonapart məğlub oldu. Döyüşdən sonra tablo İtaliyaya aparıldı. Tablonun yerinin dəyişməsinin əsas səbəblərindən biri kimi, Napoleon Bonapart ın məğlub olması göstərilir. Tablo təxminən 150 ilə yaxındır ki, Vatikanda
Vatikan Muzeyinin Pinacoteca zalında saxlanılır.

## İstinadlar
Milyonu necə oğurlamalı (film, 1966)

**"Milyonu necə oğurlamalı"** () — rejissor Vilyam Uaylerin filmi.

## Məzmun
Hadisələr 1960-cı illərdə Fransanın Paris şəhərində baş verir.

Şarl Bonne istedadlı rəssam-həvəskardır. O, dünya şöhrətli impressionistlərin oxşarını (saxtasını) düzəldərək onları orijinal kimi baha qiymətə nüfuzlu hərraclarda satır. Bundan başqa, Bonnenin evində çılpaq Veneranın heykəlciyi də var. Bu əsər italyan heykəltəraşı Çellininin adından təqdim olunaraq nüfuzlu bir sərgidə nümayiş olunmağa dəvət alıb. Bunun təhlükəli olduğunu və yalanın üstünün açılacağını deyən qızının xəbərdarlıqlarına baxmayan Bonne heykəlciyin sərgiyə getməsinə razılıq verir.

İncəsənətin dəlisi olan Amerika oliqarxı Devis Lilend sərgi salonunda Veneranı görür. Devis Veneraya yiyələnmək haqqında düşünür. Kolleksiyaya çıxmaq üçün yol axtarır və onun sahibi Lilend Nikolla tanış olur və cazibədar fransıza valeh olur. Məsələni uzatmağa adət etməyən milyonçu qıza təklif irəli sürür.

Axşam Nikol müəmmalı cənabı öz evlərində tapır. Bu – Saymon Dermott adlı saxtakarlıqları üzə çıxarmaq üzrə ixtisaslaşmış kriminalistdir. O, aşıq-aşkar Bonnenin rəsmlərilə maraqlanır və Van Qoqdan təzəcə düzəldilən saxta rəsmin rənglərindən nümunə götürür. Nikol əvvəlcə onu adi soyğunçu oğru kimi qəbul edir və ona tapançadan atəş açıb yaralayır. Atasının fırıldağının üstünün açılacağından qorxan qız evlərinə soxulan bu adam haqqında polisə heç bir söz demir.

Növbəti gün Bonnenin evinə muzeyin işçisi gəlir. O, Bonneyə "Venera"nın sığortası ilə bağlı milyon dollarlıq müqavilə imzalamağı təklif edir. Bonne qol çəkir və bundan sonra məlum olur ki, müqavilənin bir bəndində mütləq ekspertizanın qərarı olmalıdır. Bu fəlakət idi. Bonnenin "eyibsiz" kolleksiyası təhlükə altına düşür.

Fədakar Nikol yeganə cinayətkar tanışını bu işə cəlb etmək istəyir. Nikola xüsusi hissləri olan Saymon Bonnenin mülkiyyətini muzeydən oğurlamaqda ona kömək etməyə razılıq verir.

Saymon Nikolla birlikdə çalışqan mühafizə xidmətini və müasir siqnalizasiya sistemini nəzərə alaraq oğurluq planı qururlar. Lilend bu sənət əsərinə yiyələnmək planlarından imtina etmir. O, hətta oğurluq malı da almağa hazırdır. Saymon başa düşür ki, Lilend heykəlciyə yiyələnmək faktını sirr olaraq saxlayacaq. Belə olduqda, onla "Venera" və ya Nikol arasında seçim eləməyi təklif edir. Heykəlcik milyonçuya pulsuz verilir. Saymon və Nikol isə öz bal aylarını keçirməyə gedirlər.

## Filmin heyəti

### Film üzərində işləyənlər
: **Əsərin müəllifi :** Corc Bredşou
: **Ssenari müəllifi :** Harri Kurnits
: **Rejissor :** Vilyam Uayler
: **Operator :** Çarlz Lanq
: **Bəstəkar :** Con Vilyams
: **Prodüser :** Fred Kolmar

### Rollarda
: Odri Hepbern – Nikol Bonne
: Piter O'Tul – Saymon Dermott
: Hyu Qriffit – Şarl Bonne
: İlay Uollak – Devis Leyland
: Şarl Buaye – de Solni
: Fernan Qrave – Qramon
: Marsel Dalio – cənab Paravideo
: Jak Maren
: Edvard Malin
: Mustaş
: Roje Trevill
: Bert Bertam

## İstinadlar

## Xarici keçidlər
* 
* 
*
I Fransisin müqəddəs ailəsi (Rafael)

**X Leonun iki kardinalla portreti** () — İntibah dövrü İtaliya rəssamı Rafael Santinin yağlı boya ilə işlədiyi rəsm əsəri. Rafel əsəri 1518-ci ildə çəkmişdir. Əsər Rafael Santinin  yaradıcılığının Roma dövrünə aid edilir.

X Leonun iki kardinalla portreti əsəri hal-hazırda Fransada Paris şəhərində  Luvr muzeyində saxlanılır.

## Xarici keçidlər
* http://www.wga.hu/frames-e.html?/html/r/raphael/5roma/5/01holyfa.html
Qücərat dili

**Qücərat dili** Hind-avropa dil ailəsindən bir dildir və Hindistanın Qücərat əyalətində, Pakistan, Keniya, Tanzaniya və Uqandada bu dildə danışılır.

## İstinadlar
Madonna balıqla

**Madonna balıqla** — İntibah dövrü İtaliya rəssamı Rafael Santinin yağlı boya ilə işlədiyi rəsm əsəri.

Rafel əsəri 1512-1514-ci illərdə çəkmişdir. Əsər Rafael Santinin  yaradıcılığının Roma dövrünə aid edilir. "Madonna balıqla" əsəri hal-hazırda İspaniyada Madrid şəhərində saxlanılır.

## İstinadlar

## Xarici keçidlər
* The Madonna Of The Fish
X Levin iki kardinalla portreti (Rafael)

**X Levin iki kardinalla portreti** () — İntibah dövrü İtaliya rəssamı Rafael Santinin yağlı boya ilə işlədiyi rəsm əsəri. Rafel əsəri 1518–1519-cu illərdə çəkmişdir. Əsər Rafael Santinin yaradıcılığının Roma dövrünə aid edilir. X Levin iki kardinalla portreti əsəri hazırda İtaliyada Florensiya şəhərində saxlanılır.

## Fraqmentlər

Fayl:Raffaello, ritratto di papa leone X tra i cardinali luigi de' rossi e giulio de' medici, 1518, 03.jpg|X Lev
Fayl:Raffaello, leone X, 2.jpg|kardinalın qələmi


## Xarici keçidlər
* Əsər haqqında (www.polomuseale.firenze.it)
* Əsər haqqında (www.googleartproject.com)
Simurq (dəqiqləşdirmə)

* **[[Simurq]]** — Qədim İran əsatirində guya Qaf dağında yaşayan böyük bir quş.
* Simurq PİK — Azərbaycan futbol klubu.
* Simurq M TV — Mərkəzi Tovuz şəhərində olan televiziya kanalı.
* "Simurq" Azərbaycan Mədəniyyət Assosiasiyası — Azərbaycan Respublikasında mədəniyyət sahəsində çoxsahəli ilk qeyri-hökumət təşkilatı.
Qoturbulaq (Krasnoselo)

**Qoturbulaq** — Çəmbərək (Krasnoselo) rayonunda kənd.

## Tarixi
Qoturbulaq - Yelizavetpol (Gəncə) quberniyasının Qazax qəzasında, indi Çəmbərək (Krasnoselo) rayonunda kənd. Rayon mərkəzindən 8&nbsp;km məsafədə yerləşir.

Müalicəvi əhəmiyyətli bulağın yaxınlığında salındığı üçün kənd Qoturbulaq adlandırılmışdır. Xəstə olan, qotura tutulan həmin sudan istifadə edirmiş. Hidrotoponimdir. Quruluşca mürəkkəb toponimdir. Sonradan kəndin adı dəyişdirilib Ttucur (Turşsu) qoyulmuşdur.

1918-1919-cu illərədə bu ərazilər də ermənilərin hücumlarına məruz qalmışdır. 1920-ci iln sonuna kimi Gəncə (Yelizavetpol) quberniyasının Qazax qəzasının Çəmbərək nahiyyəsi kimi Azərbaycanın tərkibində mövcud olan Çəmbərək rayonunun ərazisində o vaxtlar cəmi iki erməni kəndi vardı: Çəmbərək və Qoturbulaq. Bu ermənilər də İrəvan xanlığı Çar Rusiyası tərəfindən işğal edildikdən sonra Anadoludan köçürülmüşdür.

SSRİ dövründə isə erməniləri bu yerlərə köçürməklə daha üç erməni kəndi yaradıldı: Yeni Başkənd, Martuni və Orconokidze.

## Xarici keçidlər

## İstinadlar
Klub 27

**Klub 27** () - rok və blüz musiqisinə böyük təsir edən və 27 yaşında müxtəlif, çox zaman qəribə şəraitlərdə vəfat edən musiqiçilərin ümumi adıdır.

## 27 yaşında ölən ən məşhur musiqiçilər

Lakin bu siyahı bu cədvəllə bitmir. Bura bir çox digər musiqiçiləri də əlavə edirlər.

## İstinadlar
Priştina

**Priştina** və ya **Priştine** (Albanca: *Prishtinë / Prishtina/Prishtë/ *; Serbcə: *Priština / Пришт*) Kosovanın paytaxtı və ən böyük şəhəri.

## Tarixi

## Coğrafi Mövqeyi

## İqtisadiyyatı

## Əhalisi

## İstinadlar

## Xarici keçidlər
Cənubi Azərbaycan bayrağı

**Güney Azərbaycanın bayrağı** və ya **Cənubi Azərbaycan bayrağı** — irredentist siyasi qüvvələr üçün Güney Azərbaycanı təmsil edən bayraq. Azərbaycan milli hərəkətçıları tərəfindən Güney Azərbaycanı təmsil edən bayraq və simvolun olması bir zərurət kimi qəbul edilsə də, hələlik vahid bayraq formasını qəbul etmək mümkün olmamışdır.

Bəzi qüvvələr Təmsil Olunmayan Millətlər və Xalqlar Təşkilatında Cənubi Azərbaycanı təmsil edən Güney Azərbaycan Milli Oyanış Hərəkatının bayrağını "Güney Azərbaycanın bayrağı" kimi qəbul edirlər.

2007-ci il fevralın 1-də Güney Azərbaycan BMT-də Təmsil Olunmayan Millətlər və Xalqlar Təşkilatı-UNPO-nun üzvlüyünə qəbul olunub. Elə həmin mərasimdən sonra Güney Azərbaycanın üçrəngli, ay-ulduzlu bayrağı BMT-də dalğalanmağa başlayıb.

Güney Azərbaycanın milli bayrağı 2003-cü ildə Babək qalasına yürüş zamanı on minlərlə azərbaycanlı tərəfindən milli hərəkatın simvolu kimi qəbul edilib. BMT-də Güney Azərbaycanın UNPO-ya üzv qəbul olunması ilə bağlı keçirilən təntənəli qəbul mərasimində Güney Azərbaycan və onu təmsil edən GAMOH lideri doktor Mahmudəli Çöhrəqanlı iştirak etmişdi.

Güney Azərbaycan milli hərəkatının Şimali Azərbaycanın üçrəngli bayrağını qəbul etməsi barədə təkliflər səslənsə də, sonda nisbətən fərqli bayrağın qəbulu zəruri sayıldı. Ancaq bayraq yalnız rənglərinin ölçülərinə görə fərqlənir. Burda da müsavatçılıq, çağdaşlıq, müsəlmançılığn rəmzləri mövcuddur.

Digər bayraq forması ilk dəfə Cənubi Azərbaycanın ilk milli-siyasi təşkilatı olan CAMAH tərəfindən 1991-ci ildə hazırlanaraq təqdim olunmuş, Uzun müzakirələrdən sonra, nəhayət ki, həmin layihə 1994-cü ildə CAMAH-ın növbəti qurultayında təşkilat rəhbəri Piruz Dilənçinin müxalifətinə baxmayaraq səsçoxluğu ilə təsdiqlənmiş və qəbul olunmuşdur. P. Dilənçinin bayraq ideyası ilə müxalifəti isə Əbülfəz Elçibəyin "*Bir millətin bir bayrağı olmalıdır*" ideyasından doğurdu. O, inanır ki, "Cənubi Azərbaycanın ayrıca bayrağı olmamalıdır. İki bayrağın mövcud olması, hələ birləşməmiş bir milləti ikiyə parçalaya bilər. Bu isə Azərbaycan düşmənlərinin dəyirmanına su tökmək kimi bir şeydir. Buna görə də, Azərbaycan Respublikasının rəsmi bayrağı həm də Cənubi Azərbaycanın bayrağı kimi qəbul edilməlidir".

## Həmçinin bax
: 

## İstinadlar
Çopur Ələsgər

**Çopur Ələsgər** (tam adı:*Ələsgər Mikayıl oğlu Tağıyev*; d. 1930, Bozalqanlı, Tovuz rayonu – ö. 23 oktyabr 2014) — Azərbaycan aşığı və şairi.

## Həyatı
"Çopur Ələsgər" ləqəbi ilə tanınan Aşıq Ələsgər 1930-cu ildə Tovuz rayonunun Bozalqanlı kəndində anadan olub.

Ömrünü aşıq sənətinə həsr etmiş ustad aşıq bu sənətin sirlərini aşıqlar Hüseyn Rzayev və Əkbər Cəfərovdan öyrənib. 30-dan artıq məhəbbət və qəhrəmanlıq dastanı bilən aşıq Çopur Ələsgər özü də uzun illər sənətinin sirlərini özündən sonra gələn nəslə öyrətmmişdir.

23 oktyabr 2014-cü ildə vəfat etmişdir.

## Tədbirlər
20 aprel 2013-cü ildə "Beynəlxalq Avrasiya Araşdırmalar İnstitutu" İctimai Birliyin dəstəyi ilə Rəşid Behbudov adına Dövlət Mahnı Teatrında ustad aşıq Ələsgər Tağıyevin yaradıcılıq gecəsi keçirilib. Gecədə deputat Qənirə Paşayeva, Aşıqlar Birliyinin sədri Zəlimxan Yaqub, filologiya elmləri doktoru, professor Qəzənfər Paşayev, AMEA-nın Ədəbiyyat İnstitutunun direktor müavini, filalofiya elmləri doktoru, professor Məhərrəm Qasımlı, filologiya elmləri doktoru, professor Nəsir Əhmədli və başqa siyasi-ictimai xadimlər iştirak edirdilər. Tədbirin aparıcısı AMEA-nın Folklor İnstitutunun “Aşıq yaradıcılığı” şöbəsinin müdiri, filologiya elmləri namizədi Elxan Məmmədli idi. Yaradıcılıq gecəsində tanınmış aşıqlar çıxış edərək səbəbkarın sözlərindən ibarət aşıq mahnılarını tamaşaçılara təqdim ediblər.

## Kitabları
* Çopur Ələsgər (əsərləri)
* Bozalqanlı Aşıq Ələsgər (əsərləri)

## İstinadlar

## Xarici keçidlər
*
Zal Cabbarlı

**Zal Cabbarlı** - şair

## Həyatı

## Mənbə

* Maşallah Xudubəyli. “Mənim sazlı-sözlü dünyam”. Bakı, “Elm və təhsil”-2010. səh.
Keyptaun

**Keyptaun** (, , ) — Cənubi Afrika Respublikasının əhali sayına görə ikinci şəhəri (Yohannesburqdan sonra) . CAR-ın qanunverici paytaxtı.

## Qardaş şəhərlər
*  Nitsa, Fransa (1974)
*  Hayfa, İsrail (1975)
*  Aaxen, Almaniya (2000)
*  Sankt-Peterburq, Rusiya (2001)
*  Banqkok, Tayland (2007)

## İstinadlar
Qazabaxan qız (Buqro)

**"Qazabaxan qız"** () — fransız akademik rəssamı Vilyam Buqronun 1891-ci ilə yağlı boya ilə işlədiyi rəsm əsəri. Əsər Buqronun gözəl gənc qızları təsvir etdiyi çoxsaylı əsərlərindən biridir.

Əsər hazırda Kornel Universitetinin Herbert F. Conson İncəsənət Muzeyində saxlanılır.

## İstinadlar
Hörgüçü qız (Buqro)

**"Hörgüçü qız"** () — fransız akademik rəssamı Vilyam Buqronun 1869 – cu ildə işlədiyi rəsm əsəri. Əsər təsvir edilmiş qızın xarici görünüşünə görə bəzən *"Hörgüçü Anna"* da adlandırılır. Əsər hazırda ABŞ-də Omaha, Nebraska şəhərindəki Coslin İncəsənət Muzeyində saxlanılır.

## İstinadlar
 

## Xarici keçidlər
*William-Adolphe Bouguereau Veb Muzeyi
*"The Knitting Girl (La Tricoteuse)" (La Couseuse), 1869, Coslin İncəsənət Muzeyinin saytında
Dalğa (Buqro)

**"Dalğa"** () — fransız akademik rəssam Vilyam Buqronun 1896-cı ildə yağlı boya ilə kətan üzərində işlədiyi rəsm əsəri. Əsərdə dəniz sahilində qumun üstündə oturmuş qız təsvir edilmişdir. Qızın fonunda böyük mavi dalğa görünməkdədir. Sağ tərəfdən təsvir edilmiş qız başını sağ tərəfə çevirmişdir. Onun üzündə yüngül gülüş sezilməkdədir.

## İstinadlar
Çoban qız (Buqro)

**Çoban qız** () - fransız akademik rəssam Vilyam Buqro tərəfindən 1889 - cu ildə yağlı boya ilə işlənmiş rəsm əsəri. Əsərdə kənd mühiti fonunda əsas obraz kimi çoban qız təsvir edilmişdir. Qız torpaq üzərində ayaqyalın dayanmışdır və onun sağ ayağı sol ayağından irəlidə durmuşdur. Sadə kənd geyimində olan qız çoban çomağını çiyninə qoymuş və əllərini onun üstündən aşırmışdır. Qızın fonunda isə çəmənlikdə otlayan öküzlər görünməkdədir.

Əsər Buqronun çoban qızları təsvir etdiyi əsərlərindən biridir. Buqronun əsər üçün istifadə etdiyi model qız isə Bohemiyalı əsərində istifadə etdiyi modellə eynidir. əsər hazırda Filbruk İncəsənət Muzeyində saxlanılır.

## İstinadlar
La fornarina

**Cavan Qadının portreti** (**La Fornarina** adı ilə tanınır) - İtaliya Renessans dövrünün ən məşhur rəssamlarından biri Rafael Santinin 1518-1520 ci illərdə yaratdıqı əsər.
Qoz toplayanlar

**"Qoz toplayanlar"** () — fransız akademik rəssamı Vilyam Buqronun 1882 - ci ildəyağlı boya ilə kətan üzərində işlədiyi rəsm əsəri. Əsər Detroid İncəsənət İnstitutunda saxlanan ən məşhur eksponatlardandır. Rəsm əsəri instituta 1954 - cü ildə Vilyam E. Skripps tərəfindən bağışlanıb.

## İstinadlar
Sabrina Salerno

**Sabrina Debora Salerno** (; ) — məşhur italyan müğənnisi, aparıcısı, aktrisası və modelidir.

## Həyatı
Sabrina Salerno 15 mart 1968-ci il tarixində İtaliya Genuya şəhərində doğulmuşdu. Bir neçə dəfə Genuya gözəllik müsabiqəsində 1-ci yeri tutmuşdur. 1980-ci illərdən başlayaraq musiqi səhnəsində ifa edir. 1987-ci ildə "Boys (Summertime Love" mahnısını ifa edərək, bir çox ölkələrin hit-paradında böyük populyarlıq qazanmışdı. 1990-cı illərdən başlayaraq bir sıra seriallarda çəkilir. 1999-cu ildə onun "A Flowers Broken" adlı yeni albomu çıxır və bu albomda "I Love You" mahnısı uğur qazanır. Sabrina Salerno bir çox ölkələrin səhnələrində ayrıca konsert vermiş, "Playboy", "Penthouse" və digər jurnallarda böyük populyarlıq əldə etmişdir.

## Diskoqrafiya

### Albomlar

### Sinqllar

### Digər mahnılar

## İstinadlar

## Xarici keçidlər
* Sabrina Salerno's official website
* Sabrina Salerno management agency webpage 
* 
* Sabrina discography at Discogs.com
Kabus (film, 1990)

**Ruh** () — rejissor Cerri Zukerin 1990-cı ildə çəkdiyi film. Film 5 Oskara nominantlaşmış, onlardan ikisini alıb: "İkinci planın ən yaxşı qadın roluna" (Vupi Qoldberq) görə və "Ən yaxşı orijinal ssenariyə" görə (Brüs Coel Rubin).

## Saundtrek
The Righteous Brothers — "Unchained Melody".

## Maraqlı faktlar
* Meksikanın Monterrey şəhərində bu filmə gedən qadınlara zərflərdə şal verirdilər.
* Ceri Zuker öz filmlərində həmişə anana balaca rol verir. Bu filmdə anası bank işçisi oynamışdı.
* Brüs Uillis bu filmdə baş rolu oynamağa istəmədi, çünki fikirləşirdi ki, o, pul gətirməyəcək.
* Filmdəki şeytanların səsləri əslində yavaş sürətlə səslənən uşaqların qışqırmasıdır.
Nero Burning ROM

**Nero** — köhnə adı Ahead Software. CD-dən CD-yə DVD-dən DVD-yə (diskdən disqə), faylı CD-yə və DVD-yə köçürməyə kömək edir. Bu proqramın Nero 6,7,8,9, və s. versiyaları vardır. Bu proqramla müxtəlif audio, video, animasiya və şəkilləri diskə köçürmək olur. Nero AG şirkəti tərəfindən istehsal edilmişdir.Microsoft Windows və Linux əməliyyat sistemləri üzərində işləyən bir disk yazma proqramıdır. Ümumiyətlə CD-yə və DVD-yə yazmaq üçün Nero Express varsiyası olur.

## Ad
CD-yə və DVD-yə fayl köçürmək ingilis dilində əsasən "Optical Disc Burning" deməkdir və bu azərbaycanca "Optik Disk Yandırmaq" mənasını daşıyır. Məşhur tarixə görə Roma İmperatoru Nero, Böyük Roma yanğınında lir çalıp,mahnı oxumuşdu. Almanca "Roma", "Rom" deməkdir. Proqramın adı ingiliscə olsaydı "Nero Burning Rome" olaraq yazılacaqdı.Buda o deməkdirki "Nero" Roma imperatorunun adından,"Burning" "Optical Disc Burning" sözündən, "Rom" isə Roma şəhərinin Almanca tərcüməsindən yaranıb. Proqramın adı həmçinin də rəsmi simvolu Romanın tarixi ilə çox bağlıdır.Təsadüfi deyil ki, "Nero Burning Rom"-un rəsmi simvolunda yanan Kolizey-in şəkli var.Buda "Nero Burning Rom"-un adının Roma ilə bağlı olmasını tam təsdiqləyir.Artıq "Nero Burning Rom" Nero yazısını öz qısa simvolu kimi işlədir.

## Xüsusiyyətlər
Versiya 6-ya qədər Nero, digər əlavə proqramlarla birlikdə satılırdı. (Nero Wave Editor, Nero ImageDrive, Nero BackItUp və Nero Recode kimi ...) Versiya 7-dən etibarən Nero Vision (DVD Authoring proqramı) Premium paketə əlavə olundu. Bu paket indilərdə dəyişik ölkələrdə; "Nero" ana distributiv sayı və distributiv adının keçdiyi dəyişik şəkillərdə xatırlanmaqdadır. (Məsələn, ABŞ-də Nero 7 Ultra Edition Enhanced ya da Birləşmiş krallıqlar (İngiltərə) və Avstraliyada Nero 7 Premium Reloaded) Nəticədə ana proqram Nero Burning ROM olaraq xatırlanmağa davam edir.
Nero, ISO və NRG formatlarında CD Görünüş sənədləriylə işləyər. Nero Burning ROM 7.5.1.1 distributiviylə LightScribe'ı və Blu-ray Disc yazma uyğunluğu qazandı.

## Nero StartSmart
Nero StartSmart, Nero Burning ROM 6ın bir hissəsi olaraq çıxdı və istifadəçiyə asanlıq gətirməsi məqsəd qoyuldu. Sürücüyə bir disk ilişdiyində də təsirli ola bilir.
Ağ formalar

**Ağ formalar** () - Amerikan rəssam, abstrakt ekspressionist və Mücərrəd Rəssamlıq Formasının nümayəndəsi Frans Klaynın məşhur əsərlərindən biri.

## Həmçinin bax
* Frans Klayn
Həsən sultan

**Həsən sultan** () — Şəki hökmdarı olmuşdur. Hakimiyyətə gəldiyi vaxt 1497 – 1519-cu illər arasında olduğu güman edilir. Şəki hökmdarı Şahhüseyn öldürülən sonra hakimiyyətə gəlmişdir. 19-cu əsr Şəki tarixçiləri onu nuxalı Qara keşişin nəslinə, 16-17-cı əsr Səfəvi tarixçisi isə Şirvanşahlar xanədana mənsub hesab edib.

## Şah İsmayılın Şəkiyə təşrif buyurması (1524)
1524-cü ildə Novruz bayramından az sonra Şah İsmayıl böyük bir qoşunla Qarabağdan keçərək ov edə-edə Şəki hökmdarlığının ərazisinə daxil olur. Salnamələrdə deyilir: 

"Şəki valisi Həsən bəy onu qarşılamağa çıxıb təzim etmək şərəfinə nail oldu və zəmanə hökmdarına bol-firavan peşkəşlər təqdim etdi. Əlahəzrət şah ov etmək sevdasına və dağlara tamaşa etmək həvəsinə malik olduğu üçün hökm verdi ki, qazilər və Şəki əyanları Gürcüstanla Şəki arasında yerləşən və Şahdağ adı ilə məşhur olan yerdəki cüyürləri və digər vəhşi ov heyvanlarını qovub bir yerə toplasınlar. Belə nəql edirlər ki, keçmiş sultanlar o vilayətdə Şahdağa pənah aparan ovun ardınca getməzdilər və buna görə də o dağda çoxlu cüyür vardı. Heç bir kəs o cüyürlərə dəyib-dolaşa bilmirdi. Çünki onların (Şahdağda) ovlanması uğursuzluq əlaməti hesab olunurdu. Bu məsələni (şaha) ərz etsələr də, o həzrət buna məhəl qoymadı və ovun başlamasına əmr etdi. Elə ki cərgə ovu tərtib olundu, hökmdar çoxlu cüyür və saysız-hesabsız vəhşi heyvanları Şahdağda ovlayıb Ərdəbilə tərəf geri qayıtdı".

Şah yolda ağır xəstələnir və tələsik Təbrizə yola düşür. Sərab yaxınlığındakı Mənqutay adlı yerdə halı o qədər pisləşir ki, düşərgə salmalı olurlar. Müalicənin bir faydası olmur, o, 23 may 1524-cü ildə 36 yaşında, həyatının, yaradıcılığının, arzularının ən qaynar çağında dünyadan köçür və Ərdəbildə, Şeyx Səfi məqbərəsində dəfn olunur.

## Kaxet hakimi Levanın Şəkiyə hücum etməsi
1524-cü ilin baharında Gürcü çarı Levon, Şəki hökmdarlığı ərazisinə qoşun çəkdi. Həsən sultan onu Padar kəndinin yaxınlığında ( – indiki Zakatala – Balakən rayonları arasında) qarşıladı. Gürcülər geri çəkildilər. Lakin buna qədər, tərəflər arasında baş vermiş toqquşmada, artıq, Həsən sultan şəhid olmuşdu. Həsən sultanın ölümündən iki gün keçməmiş, 36 yaşında ikən Şah İsmayıl Xətai də dünyasını dəyişdi…

## Həsən sultanın dəfn edildiyi yer
19-cu əsr yerli Şəki tarixçisi H.S.Əbdülhəmidə görə onun "*nəşini gətirib Daş-yüz adı ilə məşhur olan yerdə*" torpağa tapşırmışlar. 19-cu əsrin sonu, yaxud 20-ci əsrin əvvəllərinə aid anonim digər bir yerli Şəki mənbəsində isə göstərilir ki, həmin vaxt Həsən sultanın qəbri Cəfərabad kəndinin yaxınlığında, "Arvatan" deyilən yerdə, yolun kənarında imiş. Anonim katibin yazdığından bu da aydınlaşır ki, qəbrin üzərindəki günbəz yalnız o ərəfələrdə dağılıbmış.

Hal-hazırda Cəfərabad kəndinin sakinləri kəndin şimal-şərq hissəsindəki ərazini "*Həsən-soltan*" adlandırmaqdadırlar.

## İstinadlar

## Xarici keçidlər
*''Namiq Musalı''. "Cahangüşa-yi xaqan-i sahibqiran" əsərində Şəki tarixinə dair məlumatlar
*Aydın Məmmədov.'' Həsən sultanın itmiş qəbrinin sorağı ilə
*Şəki xanlığının tarixindən, Bakı, 1993 (PDF)